Вясёлы сцэнічны жарт Чужыніна пра старога мешчаніна, яго дачку Барбару, яе жаніха Тобі і гандляра Марганчыка слонімскія акцёры падрыхтавалі з непрыхаваным імпэтам і мноствам бліскучых творчых знаходак. У другой дзеі іхнюю „эстафету” падтрымала гісторыя заляцанняў Дзяка да Пісарыхі з галубкоўскіх „Пісаравых імянін”. У пастаноўцы шмат танцаў, музыкі, жартаў. І гледачы – прыхільнікі свайго, беларускага, роднага, вясёлага – заўсёды са шчырай асалодай прымаюць спектакль слонімскіх артыстаў.